Jesper Mathisen

Jesper Aleksander Mathisen (født 1987) er en norsk fotballspiller som har spilt for  og Bryne Fotballklubb. Han la opp i 2015 og har siden 2014 vært fotballekspert i TV 2. 

 Spillerkarriere 

Som gutt spilte Mathisen først for Gimletroll. Han var regnet som et stort angrepstalent. Han gikk etterhvert til Start som ungdom.

Allerede som 18-19-åring begynte Mathiesen å bli plaget med skader. På to år hadde han fem kneoperasjoner. Kneproblemene gjorde også at han omskolerte seg fra å være spiss til å være midtstopper.

Mathisen fikk som stopper gradvis fikk mer spilletid av trener Arne Sandstø. Med Knut Tørum ved roret i klubben, og siden Mons Ivar Mjelde, befestet han sin posisjon på Stars førstelag som midtstopper i 2009-, 2010- og 2011-sesongen. I -sesongen bar Mathisen kapteinsbindet ved flere anledninger, skiftevis sammen med kaptein Glenn Andersen. 

Han spilte sin siste kamp for Start mot Odd 25. mai 2014, og la opp i 2015 på grunn av skadeplagene.

 Media 

Mathisen begynte som sportskommentator i FotballXtra på TV 2 i 2014. I 2017 skrev han under på kontrakt med TV 2 for seks år. Mathisen deltar også i podkasten B-Laget sammen med Simen Stamsø Møller og Marius Skjelbæk.

 Familie 

Jesper Mathisen er sønn av tidligere Start-spiller Svein «Matta» Mathisen og barnebarn av Alf Mathisen. 

Han er samboer med friidrettsutøveren Trine Mjåland.

 Referanser 

 Eksterne lenker 




Kategori:Norske fotballspillere
Kategori:Ekspertkommentatorer (sport)
Kategori:Fotballspillere for Idrettsklubben Start
Kategori:Fotballspillere for Bryne FK
Kategori:Personer tilknyttet TV 2
Kategori:Alumni fra Kristiansand katedralskole
Kategori:Personer fra Kristiansand kommune